Beretta M1951

Beretta M1951 – 9×19mm savitaisis pistoletas, sukurtas Italijos kompanijos Pietro Beretta S.p.A XX a. 5-to dešimtmečio pabaigoje ir 6-to dešimtmečio pradžioje. 

Pistoletas buvo sukurtas kariniam naudojimui, buvo priimtas Italijos ginkluotųjų pajėgų ir saugumo pajėgų ginkluotėn kaip Modello 1951 (M1951), pakeitė 9 mm Modello 1934 pistoletą, kuris naudojo 9x17 mm Short (.380 ACP) šovinius.Woźniak, Ryszard. Encyklopedia najnowszej broni palnej - tom 3 M-P. Bellona. 2002. pp106-107.

 Istorija 
Pistoletas buvo pirmas Beretta pistoletas, naudojęs ne laisvos spynos principą. Apie 1953 m. pistoletas buvo gaminamas nedidele serija, o 1955 m. prasidėjo serijinė gamyba, 1956-1980 m. buvo gaminamas masiškai. Po pirmos bandomosios partijos pistoleto konstrukcija buvo kiek pakeista: rėmą ėmė gaminti ne iš lengvo lydinio, o iš plieno; vamzdžio gaubtas buvo pailgintas; dėtuvės išėmimo svirtelė buvo perkelta iš rankenos apatinės dalies į rankenos viršutinės dalies dešinę pusę. 

Pistoletas M1951 Italijoje nebegaminamas. Šio pistoleto Italijos armija nepriėmė, ji ginkluotėje turėjo .380 ACP šovinius naudojantį pistoletą Beretta M 1934, kuris ginkluotėje buvo iki pistoleto Beretta 92 (9×19mm) priėmimo. Tačiau M1951 ginkluotėn priėmė Italijos karinis jūrų laivynas, karabinieriai ir Italijos kelių policija (). Čia pistoletą M1951 vėliau, 1977 m., irgi pakeitė Beretta 92.

Pistoletą Beretta M1951 priėmė ir kitų valstybių kariuomenės - Egipto (ten pistoletus gamino kompanija Maadi, jie vadinosi Helwan), Izraelio, Irako (gaminti pagal licenciją, vadinti Tariq), Nigerija, Tunisas. Daugelyje šių šalių jis jau išimtas iš ginkluotės.

Civilinėje rinkoje pistoletas žinomas kaip M951 Brigadier.

 Konstrukcija 
Konstruojant šio pistoleto užrakinimo mechanizmą didelę įtaką turėjo pistoletas Walther P38. Pistoletas turi atvirą gaiduką. Nuleistukas viengubo veikimo. Ant pistoleto rėmo, po gaiduku, yra spyną blokuojantis saugiklis, kuris užtikrina saugumą ir tada, kai lizde yra šovinys. 

M1951 naudoja 8 šovinių dėtuves. Iššovus paskutinį dėtuvės šovinį pistoleto vamzdžio gaubtas lieka galinėje padėtyje. Gaubtas grįžta į vietą paspaudus kairėje ties gaubto riba esančią gaubto išlaisvinimo svirtelę. 

Pistoleto taikikliai suderinti šaudyti 50 m nuotoliu. Komplektą sudaro vamzdžio priekyje esantis kryptukas ir taikiklio išpjova vamzdžio drūtgalio srityje.

Pistoleto vamzdis turi 6 dešiniojo sukimo graižtvas, kurios per 254 mm padaro 1 apsuką. 

Pistoletas M1951 naudoja 9×19mm šovinius.

 Variantai 
Komerciniai M1951 modeliai, naudojantys 7,65x22 mm Parabellum šovinius, buvo gaminami Italijos rinkai sportiniam šaudymui, nes Italijoje buvo draudžiama privačiai turėti karinių kalibrų pistoletus. Šis pistoletas buvo vadinamas Modello 952. Dar du sportiniai modeliai buvo vadinami Target ir Special.

Kitas M1951 variantas buvo 9×19mm M951R, kur R reiškė  'papliūpa'. Šis pistoletas sukurtas ir gamintas pistoletas  7-tą dešimtmetį Italijos specialiųjų pajėgų prašymu. Nuo pradinio M1951 pistoletas M951R skiriasi tuo, kad dešinėje rėmo pusėje turi ugnies tipo parinkimo svirtelę. Padėtis, pažymėta raidėmis SEM, reiškia savitaisį šaudymo režimą, o padėtis AUT - automatinį režimą. Šis variantas turi sunkesnį vamzdžio gaubtą, užlenkiamą medinę priekinę rankenąberetta951r  (nuotrauka), pailgintą vamzdį ir padidintą dėtuvę su 10 šovinių. Techninė M951R šaudymo sparta buvo maždaug 1000 šūvių/min. M951R naudojo kelios Italijos specialiųjų pajėgų institucijos, rečiau - karabinieriai ir valstybės policija (). 

Šis modelis buvo nesėkmingas ir jį greitai nustojo gaminti. Jis turėjo keletą trūkumų: 
 šovinių kiekis buvo pernelyg mažas, lyginant su šaudymo tempu; 
 šaudymą perjungus į automatinį režimą M951R šaudė ilga serija, o ne papliūpomis po 3 šūvius, kaip kad daro nemažai naujesnių automatinių pistoletų;
 dėl didelės atatrankos šaudant serijomis pistoletas prastai valdomas ir menko taiklumo;

Nuorodos 

Kategorija:Italijos ginklai
Kategorija:Pistoletai